23.2.2023
ET
Euroopa Liidu Teataja
L 58/1467 KOMISJON KATSEPROJEKTID
PEATÜKK PP 07 — INVESTEERIMINE INIMESTESSE, SOTSIAALSESSE ÜHTEKUULUVUSSE JA VÄÄRTUSTESSE (jätkub) PP 07 22
(jätkub)
PP 07 22 02
(jätkub) Samal ajal puutuvad ajakirjanikud ja teised meediategelased liidus kokku vägivalla, ähvarduste, ahistamise või avaliku häbimärgistamisega peamiselt oma uurimistegevuse tõttu, mille eesmärk on kaitsta avalikku huvi võimu kuritarvitamise, korruptsiooni, inimõiguste rikkumise või kuritegevuse eest, ning Euroopa Nõukogu ajakirjanduse ja ajakirjanike turvalisuse kaitse platvormi andmetel panevad üle poole meediatöötajate väärkohtlemise juhtumitest toime riiklikud üksused.
Oleme olnud tunnistajaks lainena esile kerkivale desinformatsioonile ja propagandale, mida levitatakse kiiresti interneti ja muu meedia kaudu.
Arvestades sotsiaalseid ja poliitilisi tagajärgi, on rohkem kui kunagi varem olulisem, et meie kodanikud oleksid nii meedia kui ka sotsiaalmeedia kriitilised kasutajad.
Tuleb investeerida piisavalt raha meediaalasesse ja digitaalsesse kirjaoskusesse ning ühiste liidu strateegiate väljatöötamisse koos ajakirjanike, akadeemikute, rahvusvaheliste ja kodanikuühiskonna organisatsioonidega, et suurendada kodanike ja internetika­ sutajate suutlikkust kahtlasi teabeallikaid ära tunda ja neist teadlikud olla ning avastada ja paljastada tahtlikku valesisu ja propagandat.
Ajakirjanduse ja meediapädevuse Euroopa festivali eesmärk on tugevdada liidus ajakirjanike, meediakanalite (sh avalikõigusliku meedia), kodanikuühiskonna organisatsioonide ja meediapädevuse spetsialistide dialoogi, koostööd ja partnerlust, keskendudes praegustele kriitilise tähtsusega küsimustele, kusjuures eritähelepanu pööratakse noortele, sh ajakirjandustudengitele, inimestele ja sotsiaalmeediale: kuidas võidelda desinformatsiooni vastu tõejärgsel ajastul.
Igal aastal kutsutakse ajakirjanikke kogu Euroopast üles esitama spetsiaalsel platvormil veebipõhiselt oma varasemaid arvamuslugusid ning konkreetseid ettepanekuid sektori õigusaktide ja töötingimuste parandamiseks nii Euroopa kui ka riiklikul tasandil.
Selle ürituse raames saavad meediatöötajad välja töötada uusi ettepanekuid, jälgida kehtivate reeglite rakendamist ja seada eesmärke sellistes valdkondades nagu ajakirjanike kaitse ja turvalisus, sotsiaalkindlustus, meedia uus ärimudel, digitaliseerimise roll ja mõju meediasektorile, meedia roll desinformatsiooni vastu võitlemisel ja meediapädevuse suurendamisel.
Üritusel osalevad eri taustaga meediatöötajad, st suured meediaettevõtted, vabakutselised, sõltumatud uurivad ajakirjanikud, kohalikud meediakanalid ning ajakirjandusühenduste ja meediavabadusega tegelevate valitsusväliste organisatsioonide esindajad, ning külalisesinejateks või vaatlejateks kutsutakse riiklike ja Euroopa ametiasutuste esindajaid.
Selline formaat mitte ainult ei suurenda ajakirjanike teadlikkust olemasolevatest meetmetest ja parimatest tavadest, vaid võimaldab ka riiklikel ja Euroopa ametiasutustel sektori vajadusi iga-aastase struktureeritud dialoogi kaudu omavahel ühendada ja paremini mõista.
Igal aastal koostatakse üritusel nimekiri poliitilistest soovitustest, võttes arvesse ajakirjanike poolt kogu Euroopas esitatud seisukohti ja konverentsi järeldusi.
Need soovitused peaksid seejärel olema aluseks meediavabaduse valdkonna poliitilistele meetmetele, mis sisalduvad Euroopa Komisjoni ning teiste
asjaomaste Euroopa ja riiklike ametiasutuste tööprogrammides.
Ajakirjanduse ja meediapädevuse Euroopa festival peaks saama võimsaks vahendiks, et tõsta teadlikkust ajakirjanike väärtuslikust, kuid järjest raskemast tööst ning ajakirjandusvabaduse rikkumistest liidus.
Selle eesmärgi saavutamiseks on festival liikuv, toimudes igal aastal eri liikmesriigis, võttes arvesse ajakirjandusvabaduse väga murettekitavat olukorda, desinformatsiooni kasvu, mis on seotud ka pandeemiaga, ning kliimakriisi ja ajakirjanike töötingimusi.
Seoses rakendamisega kuulutab komisjon välja iga-aastase pakkumiskutse, mis on suunatud meediatöötajatele, meediaorganisatsioonidele, asjaomastele valitsusvälistele organisatsioonidele ja akadeemilistele partneritele, et tagada ürituse korraldamine.